Source: https://www.riigiteataja.ee/akt/237637
Timestamp: 2019-06-17 01:51:46+00:00

Document:
Välismaalaste seaduse muutmise ja sellest tulenevalt teiste seaduste muutmise seadus – Riigi Teataja
Välismaalaste seaduse muutmise ja sellest tulenevalt teiste seaduste muutmise seadus
RT I 2003, 4, 20
Vabariigi Presidendi 6. jaanuari 2003. a otsusega nr 320
I. Välismaalaste seaduse muutmine
Välismaalaste seadust (RT I 1993, 44, 637; 1999, 50, 548; 54, 582; 71, 686; 88, 808; 101, 900; 2000, 25, 148; 33, 197; 40, 254; 2001, 16, 68; RT III 2001, 7, 75; RT I 2001, 58, 352; 2002, 56, 351; 63, 387; 90, 521; 102, 599) muudetakse järgmiselt:
« (3) Käesolevas seaduses ettenähtud haldusmenetlusele kohaldatakse haldusmenetluse seaduse (RT I 2001, 58, 354; 2002, 53, 336; 61, 375) sätteid, arvestades käesoleva seaduse erisusi.»
§ 3. Paragrahvi 6 lõikest 1 jäetakse välja sõnad «, võttes arvesse kohaliku omavalitsuse ettepanekuid».
§ 4. Paragrahvi 9 lõike 1 teist lauset täiendatakse sõnadega «, kui käesolev seadus ei sätesta teisiti».
§ 5. Paragrahvi 9 lõike 1 punkt 5 muudetakse ja sõnastatakse järgmiselt:
« 5) vahetult seadusest, kohtulahendist või haldusaktist tulenev õigus või kohustus Eestis viibida.»
§ 6. Paragrahvi 9 täiendatakse lõikega 13 järgmises sõnastuses:
« (13) Välismaalane, kes on selle välisriigi kodanik, kellega on sõlmitud leping viisavaba liikumise kohta või kelle puhul Eesti on ühepoolselt loobunud viisanõudest, võib Eestis viibida kuni 90 kalendripäeva kuue kuu jooksul, kui välisleping ei sätesta teisiti.»
§ 7. Paragrahvi 9 lõike 3 sissejuhatavas lauses asendatakse sõnad «Vabariigi Valitsuse volitatud valitsusasutusest Eestis» sõnadega «Kodakondsus- ja Migratsiooniametist» ja punktis 6 sõnad «Vabariigi Valitsuse volitatud valitsusasutuse» sõnadega «Kodakondsus- ja Migratsiooniameti».
§ 8. Paragrahvi 9 täiendatakse lõikega 31 järgmises sõnastuses:
« (31) Käesoleva paragrahvi 3. lõike punktis 5 nimetatud õigust ei ole välismaalasel, kellel on elamisluba õppimiseks ning kes taotleb elamisluba töötamiseks.»
§ 9. Paragrahvi 9 lõige 5 muudetakse ja sõnastatakse järgmiselt:
« (5) Elamisloa või tööloa andmise või andmisest keeldumise, pikendamise või pikendamisest keeldumise või kehtetuks tunnistamise otsuse peale võib esitada kaebuse halduskohtule või vaide kümne päeva jooksul otsuse teatavaks tegemise päevast arvates.»
§ 10. Paragrahvi 9 täiendatakse lõikega 6 järgmises sõnastuses:
« (6) Vähemalt 15-aastane alaealine võib käesolevast seadusest tulenevaid toiminguid teha iseseisvalt. Alaliselt välisriigis elav alaealine võib tähtajalise elamisloa ja tööloa taotluse isiklikult esitada vanema notariaalselt kinnitatud nõusolekul.»
§ 11. Paragrahvi 10 täiendatakse lõikega 12 järgmises sõnastuses:
« (12) Viibimisaja pikendamise taotlemiseks ja viibimisaja pikendamise vormistamiseks peab taotleja või tema esindaja pöörduma isiklikult Kodakondsus- ja Migratsiooniametisse.»
§ 12. Paragrahvi 10 lõikes 2 asendatakse sõna «tühistamist» sõnadega «kehtetuks tunnistamist» ja lõikes 5 asendatakse sõna «tühistatud» sõnadega «kehtetuks tunnistatud».
§ 13. Paragrahvi 10 täiendatakse lõikega 6 järgmises sõnastuses:
« (6) Viisamenetlusele ei kohaldata haldusmenetluse seadust.»
§ 14. Paragrahvi 11 täiendatakse lõigetega 3 ja 4 järgmises sõnastuses:
« (3) Antava tähtajalise elamisloa kehtivusaeg välismaalasele, kes on püsivalt viibinud Eestis tähtajalise elamisloa alusel vähemalt kümme aastat järjest, on viis aastat ja seda pikendatakse välismaalase taotluse alusel viieks aastaks korraga, välja arvatud juhul, kui välismaalane taotleb tähtajalist elamisluba või selle pikendamist lühemaks ajaks.
(4) Tähtajalise elamisloa taotluse esitamiseks ja elamisloa andmete reisidokumenti kandmiseks peab välismaalane isiklikult pöörduma selleks pädevasse asutusse.»
§ 15. Paragrahvi 12 lõiget 1 täiendatakse punktiga 1 1 järgmises sõnastuses:
« 11) ettevõtluseks;».
§ 16. Paragrahvi 12 täiendatakse lõikega 32 järgmises sõnastuses:
« (32) Elamisloa pikendamise või alalise elamisloa andmise täiendavaks tingimuseks on Eesti elukoha registreerimine rahvastikuregistris.»
§ 17. Paragrahv 122 muudetakse ja sõnastatakse järgmiselt:
« § 122. Elamisloa andmine õppimiseks
(12) Elamisloa õppimiseks alusel Eestis viibitud aega ei arvestata alalise elamisloa saamiseks vajaliku Eestis elamise aja hulka, kui välismaalane on saanud hiljem elamisloa muul alusel.»
§ 18. Paragrahvi 123 lõike 6 punktis 3 asendatakse sõnad «3. lõikes» sõnadega «3. või 4. lõikes».
§ 19. Paragrahv 13 muudetakse ja sõnastatakse järgmiselt:
« § 13. Eestis töötamise õiguslikud alused
(3) Välismaalasel on keelatud Eestis töötada, kui välismaalasel puudub elamisluba töötamiseks, tööluba või välismaalane ei ole töötamist selleks ettenähtud korras registreerinud, välja arvatud välislepingus või seaduses otseselt ettenähtud juhtudel.»
§ 20. Seadust täiendatakse §-dega 131–13 4 järgmises sõnastuses:
« § 131. Tööluba
(3) Kodakondsus- ja Migratsiooniamet keeldub tööloa andmisest, kui välismaalasel puudub Eestis elamise luba või esinevad muud asjaolud, mis on aluseks tööloa andmisest keeldumisele.
1) kellel on alaline elamisluba;
(1) Ilma tööloata võib Eestis töötada välismaalane, kellel on seaduslik alus Eestis viibimiseks, välja arvatud elamisluba, ja kelle töötamine on siseministri poolt määrusega sätestatud korras enne tööle asumist registreeritud Kodakondsus- ja Migratsiooniametis ning see ei ületa kuut kuud aasta jooksul, järgmistel juhtudel:
1) õpetaja või õppejõuna töötamiseks Eestis koolitusluba omavas õppeasutuses selle õppeasutuse kutsel;
3) töötamiseks Eestis registreeritud juriidilise isiku juhtorgani liikmena juhtimis- või järelevalvefunktsiooni täitmiseks;
6) ekspert, nõustaja, konsultant, seadmete paigaldaja, kui välismaalasel on selleks erialane ettevalmistus;
(7) Elamisloa andmiseks töötamiseks peab välismaalase töötasu võimaldama tema äraelamise Eestis ja tal peab olema kindlustusleping, mis tagaks tema haigusest või vigastusest tingitud ravikulude tasumise taotletava elamisloa kehtivusajal.
4) paragrahvi 13 2 1. lõike punktides 1–5, 7 ja 11 nimetatud tegevuseks.
(10) Elamisloa pikendamisest keeldutakse või see tunnistatakse kehtetuks, kui välismaalase senine tegevus ei ole vastavuses äriplaaniga, käesoleva paragrahvi 2. lõikes sätestatud tingimustega või välismaalane ei ole täitnud käesolevast või muust seadusest tulenevat kohustust.»
§ 21. Paragrahvi 14 pealkirjas asendatakse sõnad «lõpetamine ja tühistamine» sõnadega «lõppemine ja kehtetuks tunnistamine» ja lõike 2 sissejuhatavas lauses sõna «tühistatakse» sõnadega «tunnistatakse kehtetuks».
§ 22. Paragrahvi 141 lõike 1 punktis 1 asendatakse sõna «tühistamise» sõnadega «kehtetuks tunnistamise».
§ 23. Paragrahvi 142 pealkirjas ja lõikes 1 asendatakse sõna «tühistamise» sõnadega «kehtetuks tunnistamise».
§ 24. Paragrahv 15 muudetakse ja sõnastatakse järgmiselt:
« § 15. Teavitamine
3) elamisloas töötamiseks kindlaks määratud töötamise tingimuste muutmisest ja lepingu lõpetamisest, kui välismaalasele on antud elamisluba töötamiseks.
(2) Tööandja on kohustatud teavitama Kodakondsus- ja Migratsiooniametit elamisloas töötamiseks kindlaks määratud töötamise tingimuste muutmisest ja lepingu lõpetamisest, kui välismaalasele on antud elamisluba töötamiseks.»
§ 25. Paragrahvi 151 tekst muudetakse ja sõnastatakse järgmiselt:
« (1) Välismaalasel on kohustus tõendada viisa, elamisloa ja tööloa andmise ja pikendamise aluseks olevaid asjaolusid.
(2) Välismaalasel, välismaalase perekonnaliikmel ning muul asjassepuutuval isikul on kohustus anda kodakondsus- ja migratsiooniametniku või konsulaarametniku nõudmisel kirjalikke ja suulisi seletusi käesoleva paragrahvi 1. lõikes nimetatud asjaolude kohta.
(3) Kodakondsus- ja migratsiooniametnikul, tööturuametnikul või politseiametnikul on õigus Eestis viibimise või töötamise seadusliku aluse taotlemise, omamise, pikendamise taotlemise või kehtetuks tunnistamise aluseks olevate asjaolude kontrollimiseks küsitleda välismaalast, tema perekonnaliikmeid, tema Eestisse kutsujat ja muid asjassepuutuvaid isikuid ning siseneda isiku loal tema eluruumi.»
§ 26. Paragrahvi 151 täiendatakse lõigetega 4–6 järgmises sõnastuses:
« (4) Välismaalane on kohustatud tema Eestis viibimise või töötamise seaduslikkuse kontrollimiseks esitama politseiametniku, piirivalveametniku või kodakondsus- ja migratsiooniametniku nõudmisel isikut tõendava dokumendi ning Eestis viibimise ja töötamise seaduslikku alust tõendava dokumendi.
(6) Tööandja on kohustatud viivituseta võimaldama kodakondsus- ja migratsiooniametnikul või politseiametnikul juurdepääsu tööruumidesse, töötajatele, andmetele ja dokumentidele, mis puudutavad antud tööandja juures töötavaid välismaalasi. Tööandja juures teostatud kontrolle arvestatakse tööandja usaldusväärsuse hindamisel, kui elamisluba taotletakse töötamiseks selle tööandja juures.»
§ 27. Paragrahvid 162–164 muudetakse ja sõnastatakse järgmiselt:
(1) Eestis seadusliku aluseta viibivale välismaalasele Eestis eluaseme võimaldamise või temaga üürilepingu sõlmimise eest – karistatakse rahatrahviga kuni 300 trahviühikut.
Eestis töötamiseks seaduslikku alust mitteomava välismaalase poolt Eestis töötamise eest – karistatakse rahatrahviga kuni 300 trahviühikut või arestiga.»
§ 28. Paragrahv 165 tunnistatakse kehtetuks.
§ 29. Seadust täiendatakse §-dega 166–16 8 järgmises sõnastuses:
« § 166. Välismaalase seadusliku aluseta Eestis viibimine
(1) Käesoleva seaduse §-des 162–164 , 166 ja 167 sätestatud väärtegudele kohaldatakse karistusseadustiku (RT I 2001, 61, 364; 2002, 86, 504; 82, 480) üldosa ja väärteomenetluse seadustiku (RT I 2002, 50, 313) sätteid.
(2) Käesoleva seaduse §-des 162–164 , 166 ja 167 sätestatud väärtegude kohtuväline menetleja on:
(3) Paragrahvides 166 ja 167 sätestatud väärteo kohtuväline menetleja on Piirivalveamet.»
§ 30. Paragrahvi 17 tekst muudetakse ja sõnastatakse järgmiselt:
«Välismaalasele, kellele on antud elamisluba, antakse isikukood rahvastikuregistri seaduses (RT I 2000, 50, 317; 2001, 31, 173; 2002, 41, 254; 53, 336; 57, 355; 61, 375; 102, 599) sätestatud korras.»
§ 31. Seadust täiendatakse §-ga 171 järgmises sõnastuses:
« § 171. Välismaalase ravikindlustatus
Välismaalasel ei pea olema seaduses sätestatud kindlustuslepingut, mis tagaks tema haigusest või vigastusest tingitud ravikulude tasumise, ajal, kui välismaalane on ravikindlustuse seaduse (RT I 2002, 62, 377) kohaselt kohustusliku ravikindlustusega kindlustatud isik, või välislepingus sätestatud juhul.»
§ 32. Seadust täiendatakse §-ga 172 järgmises sõnastuses:
« § 172. Tõend vaktsineerimise kohta
Nakkushaiguste leviku tõkestamiseks peab Eestisse saabumiseks või Eestis viibimiseks seaduslikku alust taotlev välismaalane Vabariigi Valitsuse sätestatud juhtudel esitama tõendi vaktsineerimise kohta vastavalt Eesti immuniseerimiskava nõuetele või immuunsust tõendava seroloogilise uuringu vastuse Eestis vaktsineeritavate nakkuste suhtes.»
§ 33. Seadust täiendatakse §-ga 173 järgmises sõnastuses:
« § 173. Tähtaja ennistamise keeld
Tähtajalise elamisloa pikendamise, tööloa pikendamise ning alalise elamisloa taotlemiseks ettenähtud tähtaega ei ennistata, kui elamisloa või tööloa kehtivusaeg on lõppenud.»
§ 34. Seadust täiendatakse §-ga 181 järgmises sõnastuses:
« § 181. Vanglas viibivad välismaalased
Eestis vanglas viibival välismaalasest kinnipeetaval ei pea olema Eestis viibimiseks käesoleva seaduse § 9 lõikes 1 sätestatud seaduslikku alust.»
§ 35. Paragrahvis 19 asendatakse tekstis sõna «tühistamise» sõnaga «kehtetuks tunnistamise».
§ 36. Paragrahvi 22 tekstis asendatakse sõnad «volitatud riigiasutust» sõnadega «Kodakondsus- ja Migratsiooniametit».
§ 37. Paragrahv 23 muudetakse ja sõnastatakse järgmiselt:
« § 23. Tööandja kohustused
(3) Tööandja on kohustatud lõpetama lepingu välismaalasega, kellel puudub seaduslik alus Eestis töötamiseks.»
Riigilõivuseadust (RT I 1997, 80, 1344; 2001, 55, 331; 53, 310; 56, 332; 64, 367; 65, 377; 85, 512; 88, 531; 91, 543; 93, 565; 2002, 1, 1; 18, 97; 23, 131; 24, 135; 27, 151 ja 153; 30, 178; 35, 214; 44, 281; 47, 297; 51, 316; 57, 358; 58, 361; 61, 375; 62, 377; 90, 519; 102, 599) muudetakse järgmiselt:
§ 38. Paragrahvi 166 lõikes 6 asendatakse sõnad «48 tunni» sõnadega «kahe tööpäeva».
§ 39. Paragrahvi 172 täiendatakse lõigetega 21 ja 22 järgmises sõnastuses:
« (21) Elamisloa töötamiseks taotluse või selle pikendamise taotluse läbivaatamise eest tasutakse riigilõivu 1500 krooni.
(22) Elamisloa ettevõtluseks taotluse või selle pikendamise taotluse läbivaatamise eest tasutakse riigilõivu 2500 krooni.»
§ 40. Paragrahvi 182 täiendatakse lõikega 5 järgmises sõnastuses:
« (5) Isiku poolt tasumisele kuuluva riigilõivu määra ei või vähendada ega isikut riigilõivust vabastada, kui elamisloa andmise või pikendamise tingimuseks on legaalse sissetuleku olemasolu.»
III. Vangistusseaduse muutmine
Vangistusseaduses (RT I 2000, 58, 376; 2002, 84, 492; 90, 521) tehakse järgmised muudatused:
§ 41. Paragrahvi 75 täiendatakse lõikega 5 järgmises sõnastuses:
« (5) Välismaalasest kinnipeetav, kellel ei ole elamisluba, saadetakse vabastamisel Eestist välja. Kui Eestist välja saatmine ei ole kohe võimalik, paigutatakse välismaalane vabastamisel väljasaatmiskeskusesse.»
§ 42. Paragrahvi 76 täiendatakse lõikega 5 järgmises sõnastuses:
« (5) Välismaalasest kinnipeetava võib tingimisi enne tähtaega vabastada, kui talle on antud elamisluba.»
IV. Konsulaarseaduse muutmine
Konsulaarseaduse (RT I 1998, 113/114, 1874; 2001, 23, 126; 93, 565; 2002, 53, 336; 61, 375) § 40 lõiked 1 ja 2 muudetakse ja sõnastatakse järgmiselt:
« (1) Konsulaarametnik edastab välisriigi kodaniku või kodakondsuseta isiku elamisloa ja tööloa taotluse Kodakondsus- ja Migratsiooniametile pärast isikusamasuse tuvastamist.
(2) Konsulaarametnik kannab vormistatud elamisloa andmed elamisloa taotluse esitanud isiku kehtivasse reisidokumenti.»
Enne käesoleva seaduse jõustumist esitatud elamis- ja tööloa taotlused ning nende pikendamise taotlused vaadatakse läbi vastavalt elamis- või tööloa taotluse või selle pikendamise taotluse esitamise ajal kehtinud sätete kohaselt.
(1) Seadus jõustub 2003. aasta 1. mail.
(2) Seaduse §-d 9, 27–29, 41 ja 42 jõustuvad 2003. aasta 1. märtsil.

References: § 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17
 § 122

§ 18

§ 19
 § 13

§ 20
 § 131

§ 21

§ 22

§ 23

§ 24
 § 15

§ 25

§ 26

§ 27

§ 28

§ 29
 § 166

§ 30

§ 31
 § 171

§ 32
 § 172

§ 33
 § 173

§ 34
 § 181
 § 9

§ 35

§ 36

§ 37
 § 23

§ 38

§ 39

§ 40

§ 41

§ 42
 § 40